**РАБОТЕН ЛИСТ**

*АЗ – СЕМЕЙСТВО – РОД*

1. **Род** e група от хора, свързани помежду си с кръвна или брачна връзка.
2. Роднински връзки

**Родители – деца - баби и дядовци** (на български не съществува обща дума за родителите на родителите).

|  |  |  |
| --- | --- | --- |
| **Роднинско название** | **Роднинска връзка** | **Думата на ....**  **език** |
| [баба](https://bg.wiktionary.org/wiki/%D0%B1%D0%B0%D0%B1%D0%B0) | майка на майката или бащата | Оа |
| [баджанак](https://bg.wiktionary.org/wiki/%D0%B1%D0%B0%D0%B4%D0%B6%D0%B0%D0%BD%D0%B0%D0%BA) | съпруг на сестрата на съпругата |  |
| [батко](https://bg.wiktionary.org/wiki/%D0%B1%D0%B0%D1%82%D0%BA%D0%BE) | по-голям брат |  |
| [баща](https://bg.wiktionary.org/wiki/%D0%B1%D0%B0%D1%89%D0%B0) / [майка](https://bg.wiktionary.org/wiki/%D0%BC%D0%B0%D0%B9%D0%BA%D0%B0) | родител от мъжки пол/ родител от женски пол |  |
| [брат](https://bg.wiktionary.org/wiki/%D0%B1%D1%80%D0%B0%D1%82) / [сестра](https://bg.wiktionary.org/wiki/%D1%81%D0%B5%D1%81%D1%82%D1%80%D0%B0) | друго дете от мъжки пол от общ родител/ друго дете от женски пол от общ родител |  |
| [братовчед](https://bg.wiktionary.org/wiki/%D0%B1%D1%80%D0%B0%D1%82%D0%BE%D0%B2%D1%87%D0%B5%D0%B4) | син на брата или сестрата на бащата /майката |  |
| [братовчедка](https://bg.wiktionary.org/w/index.php?title=%D0%B1%D1%80%D0%B0%D1%82%D0%BE%D0%B2%D1%87%D0%B5%D0%B4%D0%BA%D0%B0&action=edit&redlink=1) | дъщеря на брата или сестрата на бащата /майката |  |
| [внук](https://bg.wiktionary.org/wiki/%D0%B2%D0%BD%D1%83%D0%BA) | син на сина или дъщерята |  |
| [внучка](https://bg.wiktionary.org/wiki/%D0%B2%D0%BD%D1%83%D1%87%D0%BA%D0%B0) | дъщеря на сина или дъщерята |  |
| [вуйчо](https://bg.wiktionary.org/wiki/%D0%B2%D1%83%D0%B9%D1%87%D0%BE) | брат на майката |  |
| [вуйна](https://bg.wiktionary.org/wiki/%D0%B2%D1%83%D0%B9%D0%BD%D0%B0) | съпруга на вуйчо (брат на майката) |  |
| [девер](https://bg.wiktionary.org/wiki/%D0%B4%D0%B5%D0%B2%D0%B5%D1%80) | брат на мъжа |  |
| [дядо](https://bg.wiktionary.org/wiki/%D0%B4%D1%8F%D0%B4%D0%BE) | баща на майката или бащата |  |
| [етърва](https://bg.wiktionary.org/wiki/%D0%B5%D1%82%D1%8A%D1%80%D0%B2%D0%B0) | съпругата на брата на съпруга. |  |
| [зълва](https://bg.wiktionary.org/wiki/%D0%B7%D1%8A%D0%BB%D0%B2%D0%B0) | сестра на съпруг по отношение на съпругата му. |  |
| [калеко](https://bg.wiktionary.org/wiki/%D0%BA%D0%B0%D0%BB%D0%B5%D0%BA%D0%BE) | съпруг на сестра на майката |  |
| [кака](https://bg.wiktionary.org/wiki/%D0%BA%D0%B0%D0%BA%D0%B0) | по-голяма сестра |  |
| [леля](https://bg.wiktionary.org/wiki/%D0%BB%D0%B5%D0%BB%D1%8F) | сестра на майката или бащата |  |
| [племенник](https://bg.wiktionary.org/wiki/%D0%BF%D0%BB%D0%B5%D0%BC%D0%B5%D0%BD%D0%BD%D0%B8%D0%BA) | син на брат или сестра |  |
| [племенница](https://bg.wiktionary.org/wiki/%D0%BF%D0%BB%D0%B5%D0%BC%D0%B5%D0%BD%D0%BD%D0%B8%D1%86%D0%B0) | дъщеря на брат или сестра |  |
| [прабаба](https://bg.wiktionary.org/wiki/%D0%BF%D1%80%D0%B0%D0%B1%D0%B0%D0%B1%D0%B0) | майка на бабата или на дядото |  |
| [прадядо](https://bg.wiktionary.org/wiki/%D0%BF%D1%80%D0%B0%D0%B4%D1%8F%D0%B4%D0%BE) | баща на бабата или на дядото |  |
| [правнук](https://bg.wiktionary.org/wiki/%D0%BF%D1%80%D0%B0%D0%B2%D0%BD%D1%83%D0%BA) | син на внука или внучката |  |
| [правнучка](https://bg.wiktionary.org/wiki/%D0%BF%D1%80%D0%B0%D0%B2%D0%BD%D1%83%D1%87%D0%BA%D0%B0) | дъщеря на внука или внучката |  |
| [свако](https://bg.wiktionary.org/wiki/%D1%81%D0%B2%D0%B0%D0%BA%D0%BE) | мъж на сестра на майката или бащата |  |
| [син](https://bg.wiktionary.org/wiki/%D1%81%D0%B8%D0%BD) / [дъщеря](https://bg.wiktionary.org/wiki/%D0%B4%D1%8A%D1%89%D0%B5%D1%80%D1%8F) | детето от мъжки пол/ детето от женски пол |  |
| [стринка](https://bg.wiktionary.org/wiki/%D1%81%D1%82%D1%80%D0%B8%D0%BD%D0%BA%D0%B0) | съпруга на чичото (брат на бащата), чинка |  |
| [тетка](https://bg.wiktionary.org/wiki/%D1%82%D0%B5%D1%82%D0%BA%D0%B0) | сестра на майката |  |
| [чичо](https://bg.wiktionary.org/wiki/%D1%87%D0%B8%D1%87%D0%BE) | брат на бащата |  |
| [чинка](https://bg.wiktionary.org/w/index.php?title=%D1%87%D0%B8%D0%BD%D0%BA%D0%B0&action=edit&redlink=1) | съпруга на чичото (брат на бащата), стринка |  |

* Семейството е като едно .................................. .

Клончетата му са ..................................................

Корените му са ................................................

Вейките му са ..................................................

* Какъв е смисълът на израза *семейно гнездо?*

или

* Защо братята защищават сестрата?
* Коя добродетел възпява песента?
* Какви чувства предава употребата на умалителното *сестрица*?
* Коя е най-голямата ценност за рода?

**Отрицателно сравнение** е стилистическа фигура, при която **близостта на два образа** се изтъква посредством **отрицание**.

Примери: *„ Не са били два бора високи, най са били два братя рождени...“*

*„...* *ела тънковита ... Елица сестрица...“*

1. **Прочети приказката:**

**Приказка за бъчвата**

Като наближи последният му час, старият баща повика своите петима синове и рече:

- ***Чеда*** мои, аз вече си отивам. Моят земен път се свърши. Чуйте каква приказка ще ви разкажа, преди да ***склопя*** очи. Добре слушайте, защото искам сетне да ми я разтълкувате.

Синовете ***втренчиха*** очи към баща си. Старият ги изгледа един след друг и почна:

- Израснал беше в гората един дъб. Голямо дърво. Желъди като дъжд падаха от яките му клони. Корените му смучеха сок дълбоко от земните ***недра***. Бурята го клатеше, но не можеше нищо да му стори. Веднъж в гората пристигна дървар. Той измери с очи дъба, запретна ръкави, замахна със ***секирата*** си и започна да го сече. До вечерта го събори на земята. ***Окастри*** му клоните, а ***дънера*** откара в дърводелницата си. Наряза го на хубави дъски. През есента в дърводелницата пристигна един бъчвар. Той натовари дъските в каруцата си и ги откара. В работилницата си бъчварят ***издяла*** от дъските бъчварски дъги, направи ***обръчи***, дъна и сглоби една голяма бъчва. В тая бъчва всяка есен той наливаше младо, кипящо вино и го продаваше на селяните за сватби, именни дни и помени. Тъй вървеше, докато бъчвата беше здрава.Но не щеш ли, веднъж един от обръчите се скъса и дъгите се раздалечиха. Виното изтече и бъчвата се разсъхна. Докато бъчварят се досети да сложи нов обръч, дъгите се разпадаха. Децата грабнаха обръчите и почнаха да ги търкалят по улицата, а стопанката изгори дъгите и дъната на хубавата бъчва.

Изтълкувайте ми сега тази приказка!

Замислиха се петимата братя, но никой не можа да отгатне бащината си приказка. Тогава старият баща поклати глава и рече:

- Млади сте още, затуй не се досещате. Аз ще ви изтълкувам какво искам да кажа с тая приказка: гората с големите дървета е нашата държава. Яка гора е тя. Нейните дървета растат нагоре. Бъчвата е семейството, дъгите - сме ние, обръчите са съгласието, а виното е радостта и честитият живот. Додето има съгласие в семейството, ще има и ***честит живот***. Къща, в която няма съгласие ***- огън да я гори***. Пазете обръчите на бъчвата, чеда мои!

Най-старият син се наведе, целуна десницата на стария баща и отвърна:

- Благодарим ти, тате, за мъдрия съвет. Няма да го забравим, докато сме живи.

1. **Въпроси към текста:**

* Защо синовете трябва да пазят обръчите на бъчвата?
* Какво означават:

*честит живот* – ...................................................

*огън да я гори* - ..................................................

1. **Направи родословно дърво на твоето семейство/ на твоя род.**



